Foto: akket.com HMD kompaniyasi Nokia telefon qatorlari borasida xaridorlarni ko‘p siylamaydi, shunday ekan, kompaniyaning yangi Nokia 9 flagmani haqida eshitganlarimiz - faqatgina uning Snapdragon 835 protsessoriga ega bo‘lishi. Biroq Hi-Tech’ga ko‘ra, bugun u haqida yangi qiziq ma’lumot paydo bo‘lgan. GeekBench ma’lumotiga ko‘ra, Nokia 9 juda katta - 8 Gb hajmdagi operativ xotiraga ega bo‘ladi. Smartfonning kod nomi - Heart, bu avvalgi tarqalgan xabarlarda qayd etilgan. Boshqa bir xabarlarga ko‘ra, bugungi kunga qadar telefon xususiyatlariga oid ma’lumotlar - Nokia 9’ning 5,3 dyuymli QHD-ekran, 13MP ikki asosiy kamera va taxminan 4 hamda 8 Gb operativ xotiraga ega bo‘ladi. Ta’kidlash joizki, Nokia 9 Geekbench benchmark-testida OnePlus 5 va Samsung Galaxy S8’ni ortda qoldirgan. GSM Arena’da yozilishicha, qurilmaning dastlabki qiymati - 750 yevro.